OSCAR  WILDE 


\ 


Poeme  în  Proză 

\ 

, TRADUSE 

DE 

Rle^(andru  Teodor  Stamatiad 


■ 


BUCUREŞTI 

EDITOR  H.  STEINBERG,  LIBRAR 


^ 94,  STRADA  LIPSCANI,  94 

r K.  1919 

5SI3 

. 


OSCAR  WILDE 


Poeme  în  Proză 


TRADUSE 

DE 

Rlejcandru  Teodor  Stamatiad 


BUCUREŞTI 

EDITOR  H.  STEINBERG,  LIBRAR 

94,  STRADA  LIPSCANI,  94 

19  19 


/ÎLEXflNbRy  TEObOR  ST<3MflTI/îb 


Diu  trâmbiţe  de  aur 

Poeme 

1910 

Ediţia  a Il-a 

Biblioteca  p.  toţi  No.  900 

Femeile  ciudate 

în  colaborare  cu  C Râuleţ 

Piesă  într'un  act 

1911 

Poemele  în  proză  ale 

lui  C.  Baudelaire 

Traduceri 

1912 

ilustraţii  de  Gropeana,  Poitevin-Scheletti  şi  Steriadi 
Ediţia  Il-a  (necompletă)  Biblioteca  Luceafărul,  I^o.  63 


Cicltil  moalii  de 

M.  Maeterlîtiolk  Traduceri  1914 

trei  drame:  Interior  — Oaspetele  Nepoftit  — Orbii 


Doi  dispăruţi 

Note  critice 

1915 

luliu  Sâvescu  — Ştefan  Petică 

Mărgăritare  negre 

Poeme 

1918 

Poemele  în  proză 

1919 

ale  lui  O.  Wilde 

Traduceri 

VA  APAJRE 

Cetatea  ca  poir*ţile  îaiclîiâsc  Parabole 
Pe  drumul  Damascului  Poeme 
Cugetările  şi  paradoxele 

lui  C.  Baudelaire  Traduceri 


JUl  s 


1962 


CGLLEGE  LIBRARY 
CHESTNUT  HILL,  MASS. 


POEMELE  IN  PROZĂ 

ALE  LUr 


OSCAR.  WILDE 


Digitized  by  the  Internet  Archive 
in  2016 


https://archive.org/details/poemenprozOOwild 


Sui 


poetului  şi  prietenului 


A.  T.  $. 


BINEFĂCĂTORUL 


Era  noapte  şi  El  era  singur. 

Şi  El  văzu  în  depărtare  zidurile  unei  cetăţi 
şi  porni  spre  cetate. 

Şi  când  se  apropie,  auzi  — răsunând  în 
mijlocul  cetăţii  — paşii  bucuriei  şi  râsul  fe- 
ricire! şi  zgomotul  nenumăratelor  lăute.  Şi 
El  bătu  în  poartă  şi  unul  din  păzitori  Ii 
deschise. 

Şi  privirea-I  se  opri  pe  o casă  care  era 
de  marmoră  şi  ai  cărei  stâlpi  erau  de-ase- 
menea  de  marmoră  Aceşti  stâlpi  erau  îm- 
brăţişaţi de  ghirlande,  şi  atât  afară  cât  şi 
înnăuntru  ardeau  torţe  de  cedru.  Şi  El  intră 
în  casă. 

Şi  după  ce  trecu  prin  sala  de  agată  şi 
prin  sala  de  matostat  şi  ajunse  în  marea 
sală  a ospăţului,  El  văzu  întins  — pe  un 
divan  de  purpură  — un  om  a cărui  frunte 
era  încununată  de  roze  roşii  şi  ale  cărui 
buze  erau  roşii  de  vin. 

Şi  El  se  apropie  de  cel  culcat  şl,  atin- 
gându-1  pe  umăr,  îi  zise : „De  ce  duci  o 
astfel  de  vieaţă?“. 

Şl  tânărul  om  se  întoarse,  îl  recunoscu 
şi  răspunse:  „Odinioară  eram  un  lepros 
şi  tu  m’ai  vindecat.  Ce  altă  vieaţă  ai  vrea 
să  trăesc?“. 

Şi  El  eşi  din  casă  şi  porni  din  nou  pe 
stradă. 

Şi  după  câtva  timp,  văzu  o femee  cu 
faţa  fardată,  cu  rochia  multicoloră  şl  cu 
picioarele  împodobite  de  mărgăritare.  In 
urma  ei  păşla  — încet  ca  un  vânător  — un 
tânăr  îmbrăcat  cu  o mantie  în  două  culori. 
In  clipa  când  tânărul  o ajunse,  chipul  fe- 
meeij  fu  asemenea  chipului  strălucitor  al 
unui  idol  şi  ochii  tânărului  se  aprinseră 
de  dorinţi. 

Şi  El  îi  urmări  încet  şi,  atingând  mâna 
tânărului,  îi  zise : „De  ce  te  uiţi  cu  ochi 
aşa  de  pătimaşi  la  această  femee?'. 

Şi  tânărul  se  întoarse,  îl  recunoscu  şi 
răspunse:  „Odinioară  eram  orb  şi  tu  mi-ai 
dat  vederea.  Ce  altceva  ai  vrea  să  privesc?". 

Şi  El,  grăbind  pasul,  se  apropie  atunci 
de  femee  şi,  atingându-i  rochia  multicoloră, 
îi  zise:  „N’ai  găsit  un  alt  drum  pe  care 
să  umbli,'  decât  drumul  păcatului?". 

Şi  femeea  se  întoarse,  îl  recunoscu  şi, 
râzând,  îi  răspunse:  „Mi-ai  iertat  păcatele, 
iar  drumul  pe  care  umblu  e atât  de  plăcut!". 

Şi  El  eşi  din  cetate. 

Şi  după  ce  eşi  din  cetate  văzu  în  mar- 
ginea drumului  un  tânăr  care  plângea. 

Şi  El  se  apropie  de  tânăr  şi,  mângâindu-i 
buclele  lungi,  îi  zise:  „De  ce  plângi?". 

Şi  tânărul  îşi  ridică  privirile,  îl  recunoscu 
şi  răspunse:  „Eram  mort  şi  tu  m’ai  înviat 
din  morţi.  Ce-aş  putea  altceva  să  fac  decât 
să  plâng?". 


ARTISTUL 


Intr’o  seară,”  încolţi  în  sufletul  său  do- 
rinţa de  a făuri  o statuă  a Plăcerei  ce 
trăeşte  numai  o clipă.  Şi  străbătu  lumea 
să  caute  bronzul,  fiindcă  el  nu  putea  gândi 
decât  în  bronz. 

Dar  tot  bronzul  din  lumea  întreagă  dis- 
păruse, şi  nicăeri  — în  lumea  întreagă  — 
nu  putu  găsi  bronz,  afară  de  bronzul  sta- 
tuei  Tristeţei  ce  dăinueşte  veşnic. 

Această  statuă  el  însuşi  o modelase,  cu 
mâinile  lui,  şi  o aşezase  pe  mormântul 
singurei  fiinţe  pe  care  o iubise  în  vieaţă. 
Pe  mormântul  fiinţei  celei  mai  iubite,  aşe- 
zase această  operă  făurită  de  el,  ca  să  fie 

un  semn  al  dragostei  care  nu  moare  şi  un 
simbol  al  tristeţe!  ce  dăinuieşte  veşnic.  Şi 
în  lumea  întreagă  nu  era  alt  bronz,  afară 
de  bronzul  acestei  statui.  \ 

Şi  el  luă  statua  pe  care  o făurise  şi  o 
aşeză  într’un  cuptor  şi  o dete  prac^jl  focului. 

Şi  din  bronzul  statuei  Tristeţei  ce  dăi- 
nueşte  veşnic,  el  făuri  statua  Plăcerei  ce 
trăeşie  numai  o clipă. 


I 

t 

DISCIPOLUL 


După  ce  Narcis  muri,  isvorul  plăcerilor 
lui  se  schimbă  dintr’o  cupă  cu  apă  dulce 
într’o  cupă  cu  lacrimi  amare,  şi  Oreadele 
străbătură  pădurea  plângând,  ca  să-i  cânte 
isvorului  şi  să-l  mângâie. 

Şi  când  ele  văzură  că  isvorul  se  schim- 
base dintr’o  cupă  cu  apă  dulce  într’una 
cu  lacrimi  amare,  îşi  despletiră  cosiţele 
verzi  şi  strigară  isvorului:  „Nu  ne  miră  că 
astfel  îl  jeleşti  pe  Narcis,  căci  era  atât  de 
frumos !“. 

„Dar  oare  Narcis  era  frumos?",  întrebă 
isvorul. 

„Cine  ar  putea-o  şti  mai  bine  decât  tine?“. 

răspunseră  Oreadele...  „Pe  noi  ne  dispre- 
ţuia, iar  pe  tine  te  dorea  şi  se  culca  pe 
ţărmurile  tale,  şi  te  privea,  şi-n  Oglinda 
apelor  tale  îşi  oglindea  frumuseţea". 

Şi  isvorul  răspunse  : „II  iubeam  pe  Narcis 
pentrucă,  atunci  când  sta  culcat  pe  ţărmu- 
rile mele  şi  mă  privea,  în  oglinda  ochilor 
săi  îmi  oglindeam  frumuseţea". 


CASA  JUDECĂŢII 


Şi  se  făcu  adâncă  tăcere  în  Casa  Ju- 
decăţii şi  Omul  înnaintă  drept  în  faţa  lui 
Dumnezeu. 

Şi  Dumnezeu  deschise  Cartea  Vieţei  O- 
mului. 

Şi  Dumnezeu  zise  Omului;  „In  vieaţă  ai 
făcut  numai  rele,  ai  fost  crud  cu  cei  care 
ţi-au  cerut  ajutor,  iar  cu  cei  fără  de  nici 
un  sprijin  ai  fost  cu  inima  de  piatră.  Săracul 
ţi-a  cerut  şi  tu  nu  l’ai  ascultat,  iar  la  strigă- 
tul desmoşteniţilor  Mei  ai  rămas  surd.  Moşte- 
nirea orfanilor  ţi-ai  apropiat-o,  iar  vulpilor 
le-ai  dat  drumul  în  via  vecinului.  Ai  luat 
pâinea  copiilor  şi  ai  dat-o  câinilor  s’o  mă- 

nânce ; pe  leproşii  Mei  care  trăiau  liniştiţi 
în  mlaştini  şi  se  rugau  către  Mine,  i-ai  dus 
pe  drumurile  aspre  ale  vieţei,  iar  pe  pă- 
mântul Meu  — din  care  te-am  zămislit — ai 
făcut  să  curgă  sângele  nevinovat 

Şi  Omul  răspunse:  „Le-am  făcut  pe  toate". 

Şi,  iarăşi.  Dumnezeu  deschise  Cartea  Vie- 
ţei Omului. 

Şi  Dumnezeu  zise  Omului:  „Invieaţă  ai 
făcut  numai  rele,  ai  căutat  Frumuseţea  cu 
toate  că  ţi-am  arătat-o  şi  ai  dispreţuit  pe 
Dumnezeu  cu  toate  că  ţi  l’am  ascuns.  Zidu- 
rile odăei  tale  le-ai  împodobit  cu  imagini 
profane,  iar  din  patul  desfrâului  te  deşteptai 
în  sunetul  flautelor.  Ai  clădit  şeapte  altare 
păcatelor  care  M’au  făcut  să  sufăr,  şi  te-ai 
ospătat  din  cele  oprite,  iar  purpura  veşt- 
mintelor tale  ai  brodat-o  cu  cele  trei  semne 
ale  ruşinei.  Idolii  tăi  n’au  fost  nici  din  aur 
nici  din  argint  care  dăinueşte,  ci  din  carne 
ce  moare.  Le-ai  stropit  părul  cu  parfum  şi 
le-ai  umplut  braţele  cu  rodii.  Le-ai  vopsit 
picioarele  cu  şofran  şi  în  drum  le-ai  întins 
covoare.  Cu  antimoniu  le-ai  pictat  pleoapele 

şi  cu  smirnă  le-ai  uns  trupurile,.  Te-ai  pros- 
ternat în  faţa  lor,  iar  tronurile  idolilor  tăi 
în  ceruri  le-ai  aşezat.  Ai  sfidat  cu  destră- 
bălarea ta,  soarele  şi  cu  nebunia  ta,  luna". 

Şi  Omul  răspuse:  „Le-am  făcut  pe  toate". 

Şi  pentru  a treia  oară.  Dumnezeu  des- 
chise Cartea  Vieţei  Omului. 

Şi  Dumnezeu  zise  Omului ; „In  vieaţă  ai 
făcut  numai  rele,  cu  cruzime  ai  răsplătit 
bunătatea  şi  cu  răul,  binele.  Al  rănit  mâi- 
nele  care  te-au  hrănit  şl  ai  dispreţuit  sânul 
care  te-a  alăptat.  Pe  acela  care  ţi-a  adus 
apă  l’ai  lăsat  să  plece  însetat,  iar  pe  tâl- 
harii care  te-au  adăpostit  noaptea — în  cortu- 
rile lor  — i-ai  trădat  înnainte  de  revărsatul 
zorilor.  Pe  duşmanul  care  te-a  cruţat,  l’ai 
ucis  pe  furiş,  iar  pe  prietenul  care  te-a  în- 
tovărăşit, Tai  vândut  pe  bani;  femeilor  — 
care  te-au  iubit — le-ai  răsplătit  cu  desfrâu". 

Şi  Omul  răspunse:  „Le-am  făcut  pe  toate". 

Şi  Dumnezeu  închise  Cartea  Vieţei  Omului 
şi  zise:  „In  Iad  am  să  te  triplet!". 

Şi  Omul  strigă:  „N’ai  sămăpoţi  trlmetel". 

Şi  Dumnezeu  zise  Omului;  „De  ce  n’am 
să  te  pot  trimete  în  Iad?“. 

„Pentrucă  în  Iad  mi-am  trăit  vieaţa",  răs- 
punse Omul. 

Şi  se  făcu  adâncă  tăcere  în  Casa  Judecăţii. 

Şi  după  o clipă,  Dumnezeu  vorbi  şi  zise 
Omului ; „Pentru  că  în  Iad  nu  pot  să  te 
trimet,  am  să  te  trimet  în  Cer.  Da,  da,  chiar 
în  Cer  am  să  te  trimet". 

Şi  Omul  strigă : „N’ai  să  mă  poţi  trimete ! “. 

Şi  Dumnezeu  zise  Omului : „De  ce  n’am 
. să  te  pot  trimete  în  Cer?". 

„Pentrucă  niciodată  şi  nicăeri  nu  mil’am 
putut  închipui",  răspunse  Omul. 

Şi  se  făcu  adâncă  tăcere  în  Casa  Jude- 
căţii. 


Poeme  în  Proză. 

POEZIA 


A fost  odată  un  om  care  era  iubit  de 
tot  satul  pentrucă  povestea  multe  şi  de 
toate.  In  fiecare  dimineaţă  rătăcia  pe  câm- 
puri, iar  seara  când  se  întorcea  acasă,  toţi 
sătenii — după  ce  munciseră  întreaga  zi — se 
strângeau  în  jurul  lui,  rugându-1 : „Aide, 
povesteşte-ne,  ce-ai  văzut  astăzi?". 

Şi  el  povestea;  „Am  văzut  în  pădure  un 
faun  cântând  din  fluer,  iar  în  jurul  lui  dan- 
ţând  mai  mulţi  Sylvani“. 

„Mai  povesteşte-ne “,  îl  rugară  cu  toţii 
din  nou. 

„Când  am  ajuns  pe  ţărmul  mărei,  am 
văzut  trei  sirene  care  pluteau  pe  spuma 

valurilor  şi  care-şi  pieptănau,  cu  un  piep- 
tpe  de  aur,  verdele  lor  păr“. 

Şi  oamenii  îl  iubeau  pentrucă  povestia 
multe  şi  de  toate. 

Intr’o  dimineaţă  plecă  iarăşi,  ca  de  obi- 
ceiu,  dar  când  ajunse  pe  ţărmul  mărei,  iată 
că  văzu  trei  sirene,  trei  sirene,  care  plutiau 
pe  spuma  valurilor  şi  care-şi  pieptănau,  cu 
un  pieptene  de  aur,  verdele  lor  păr.  Şi  tot 
rătăcind,  mai  văzu — în  preajma  unei  păduri 
— un  faun  cântând  din  fluer,  iar  în  jurul 
lui  danţând  mai  mulţi  Sylvani. 

Şi  spre  seară  întorcându-se  acasă,  toţi 
sătenii  se  strânseră  în  jurul  lui  rugându-1: 
„Aide,  povesteşte-ne,  ce-ai  văzut  astăzi?". 

Dar  de  data  aceasta,  el  le  răspunse : 
„Astăzi  n’am  văzut  nimic!". 


MAESTRUL 


Şi  când  noaptea  învălui  pământul,  losif 
din  Arimateia,  aprinzând  o torţă  de  cedru, 
coboară  din  deal  la  vale,  căci  avea  de  lucru 
acasă. 

Şi  îngenunchiat  pe  pietrele  de  cremene 
din  valea  Desnădejdei,  văzu  un  tânăr  care 
era  gol  şi  plângea.  Păru-i  era  de  culoarea 
mierei  şi  trupu-i  era  ca  o floare  albă,  dar 
îşi  sângerase  trupul  cu  spini  şi’n  păr  işi 
pusese  cenuşe  în  loc  de  cunună. 

Şi  cel  care  avea  mari  bogăţii,  zise  tâ- 
nărului gol  ce  plângea  : „Nu  mă  mir  că 
eşti  atât  de  trist,  căci  într’adevăr  El  a fost 
un  drept". 

Şi  tânărul  răspunse : „Nu,  nu-L  plâng 
pe  Dânsul,  ci  pe  mine  mă  plâng.  Şi  eu 
am  prefăcut  apa  în  vin,  şi  eu  am  vindecat 
pe  lepros  şi  am  dat  orbului  lumină.  Am 
umblat  pe  valuri  şi  am  gonit  demonii  din 
jurul  mormintelor.  Am  hrănit  pe  înfometat 
în  pustiu,  unde  nu  se  găseşte  nimic  de 
hrană  şi  am  sculat  pe  morţi  din  strâmtele 
lor  lăcaşuri,  iar  la  rugăciunea  mea,  în  faţa 
norodului  strâns,  un  smochin  s’a  uscat.  Tot 
ce  El  a făcut,  am  făcut  şi  eu.  Şi  totuşi  pe 
mine  nu  m'au  răstignit". 


CEL  MAI  ÎNŢELEPT 


Uin  copilărie  fusese  plin  de  suflul  lui 
Dumnezeu,  şi  astfel  nenumăraţii  sfinţi  pre- 
cum şi  unele  sfinte  femei,  care  trăiau  în 
cetatea  liberă  în  care  el  se  născuse,  ră- 
maseră înmărmuriţi  de  răspunsurile  lui  pline 
de  înţelepciune. 

Şi  când  părinţii  îl  învestmântară  şi  îi 
dădură  haina  şi  inelul  bărbăţiei,  dânsul  îi 
sărută  şi  plecă  în  lume,  să  propăvăduiască 
norodului  numele  lui  Dumnezeu.  Căci  în 
vremurile  acelea  erau  mulţi  al  căror  suflet 
nici  nu-L  bănuiau,  sau  şi-L  închipuiau  cu 
strâmbătate,  sau  se  închinau  la  falşii  dum- 

nezei,  care  locuiau  pădurile  şi  nu  răspun- 
deau la  rugăciunile  lor. 

Şi  cu  privirea  veşnic  spre  soare,  el  cu- 
treeră  fără  sandale,  asemeni  sfinţilor,  şi  pur- 
tând la  cingătoare  un  săculeţ  de  piele  şi 
o mică  tivdă  de  lut  ars,  plină  cu  apă. 

Şi  cum  mergea  dealungul  nesfârşitului 
drum,  îşi' simţea  sufletul  plin  de  bucurie, 
căci  era  plin  de  suflul  lui  Dumnezeu,  şi 
fără  încetare  îi  aducea  laude ; şi  după 
câtăva  vreme  ajunse  într’un  straniu  ţinut 
cu  nenumărate  cetăţi. 

« Şi  el  străbătu  unsprezece  cetăţi.  Şi  unele 
din  aceste  cetăţi  erau  aşezate  în  văi,  iar 
altele  erau  pe  ţărmuri  de  râuri,  iar  altele 
erau  aşezate  pe  coline.  Şi  în  fiecare  cetate 
găsi  un  discipol  care-1  iubi  şi  care-1  urmă, 
şi  o mare  mulţime  de  oameni  — din  fiecare 
cetate  — de  asemeni  îl  urmă,  şi  suflul  lui 
Dumnezeu  se  întinse  peste  tot  ţinutul,  şi 
nulţi  dintre  guvernatori  fură  convertiţi,  iar 
)reoţii  templelor,  în  care  se  înălţau  idoli, 
ăzură  că  jumătate  din  câştigul  lor  scăzuse, 
ir  la  amiază  când  bătură  din  tobele  lor, 

aproape  nimeni  nu  mai  aducea  păuni 


alte  ofrande  după  cum  era  obiceiul  în  ţinut, 
înainte  de  venirea  lui.  , 


Dar  cu  cât  mulţimea  îl  urma  mai  stăruito/ 
şi  cu  cât  creştea  numărul  discipolilor,  a 
atât  se  simţea  mai  mâhnit.  Şi  nu-şi  dăd^ 
seama  care-i  era  isvorul  mâhnirei,  d 
dânsul  vorbea  totdeauna  de  Dumneze 
fiind  plin  de  spiritul  lui  Dumnezeu,  ] 
care  El  însuşi  i*l  dăruise. 

Şi  într’o  seară  eşind  din  a unsprezec 
cetate  — o cetate  din  Armenia  — discipo 
şi  o mare  mulţime  îl  urmară;  şi  dânsul 


urcă  pe  un  munte  şi  discipolii  îl  înconjurar, 
iar  mulţimea  îngenunchie  în  vale. 


Şi  lăsându-şi  capul  pe  mâini,  plânse  i 
zise  Sufletului  său:  „De  ce  oare  mâhn 
şi  spaima  mă  stăpânesc  şi  de  ce  fiei 
dintre  discipoli  îmi  pare  un  duşman,  ziu 
amiaza  mare.^“. 

Şi  Sufletul  îi  răspunse:  „Din  copil 
ai  fost  plin  de  suflul  lui  Dumnezeu  şi 
l-ai  insuflat  şi  altora.  Mărgăritarul  nepre 
l’ai  sfărâmat,  împărţindu-l ; iar  vestminte 

fără  nici  o pată,  le-ai  sfâşiat  în  două.  Acela 
care-şi  destăinueşte  sufletul  se  fură  pe  el 
însuşi.  E asemeni  celui  ce-şi  dărueşte  co- 
moara unui  hoţ.  Oare  Dumnezeu  nu  e mai 
înţelept  decât  tine  ? Cine  eşti  tu  să  des- 
tăinueşti  taina  pe  care  ţi-a  încredinţat-o? 
Am  fost  bogat  şi  tu  m’ai  sărăcit.  Eram  plin 
de  suflul  lui  Dumnezeu  şi  acum  tu  mi  l’ai 
răpit". 

Şi  dânsul  plânse  amar,  căci  simţea  că 
Sufletul  spunea  adevărul:  că  insuflase  şi 
altora  spiritul  lui  Dumnezeu,  că  astăzi  se 
simţea  ca  şi  cum  s’ar  fi  agăţat  de  pulpana 
hainei  Lui,  că  în  sfârşit  credinţa  îl  părăsea 
cu  cât  creştea  numărul  credincioşilor. 

Şi  se  sfătui  pe  el  însuşi:  „De  acum  nu 
voi  mai  propovădui  cuvântul  lui  Dumnezeu. 
Acela  care-şi  destăinueşte  sufletul  se  fură 
pe  el  însuşi". 

Şi  după  câteva  ore,  discipolii  se  apro- 
piară  de  el  şl  înclinându-se  până  la  pământ 
ziseră : „Stăpâne,  vorbeşte-ne  de  Dumnezeu, 
căci  nici  un  om  — afară  de  tine  — nu  este 
plin  de  spiritul  Lui". 

Şi  el  le  răspunse : „De  tot  ce  este  în 
ceruri  şi  pe  pământ  am  să  vă  vorbesc,  dar 
de  Dumnezeu  nu.  Nici  acum  şi  cu  nici  un 
alt  prilej  n’am  să  vă  mai  vorbesc  de  Dânsul". 

Şi  toti  se  mâniară  împotriva-i  şi-i  ziseră : 
„Ne-ai  dus  în  pustiuri  să  te  putem  asculta, 
— ne  vei  părăsi  oare  înfometaţi,  asemeni 
mulţimei  pe  care  ai  făcut-o  să  te  urmeze?". 

Şi  el  le  răspunse : „N’am  să  vă  mai 
vorbesc  de  Dumnezeu". 

Şi  mulţimea  începu  să  murmure  şi-i  zise: 
„Ne-ai  dus  în  pustiuri  şi  nu  ne-ai  dat  hrana 
trebuincioasă.  Vorbeşte-ne  de  Dumnezeu  şi 
ne  vom  sătura". 

Dar  el  nu  le  răspunse  nici  un  cuvânt, 
căci  ştia  bine  că  dacă  le-ar  mai  vorbi  de 
Dumnezeu  şi-ar  pierde  comoara. 

Şi  discipolii  plecară  trişti,  iar  mulţimea 
îl  părăsi.  Şi  mulţi  muriră  pe  drum. 

Şi  după  ce  rămase  singur,  se  ridică  deo- 
dată şi  având  drept  călăuză  luna,  călători 
timp  de  şapte  săptămâni,  nevorbind  şi  ne- 
răspunzând  nimănui.  Iar  când  luna  începu 
să-şi  schimbe  faţa  pentru  a opta  oară,  ajunse 

în  pustiul  Marelui  Râu.  Acolo  găsind  o peş- 
teră, în  care  odinioară  locuise  un  centaur, 
se  adăposti  în  ea  şi  îşi  împleti  o rogojină 
de  trestii  şi  astfel  se  făcu  Sihastru.  Şi  ’n 
fiecare  clipă  lăuda  numele  lui  Dumnezeu, 
căci  nu-1  părăsise  cu  totul  spiritul  şi  mi- 
nunata Lui  putere. 

Or,  într’o  seară,  pe  când  sta  dinaintea 
peşterei  — (pe  care  şi-o  alesese  de  adăpost) — 
zări  trecând  un  tânăr  cu  înfăţişarea  mândră 
şi  cu  privirea  încruntată,  îmbrăcat  simplu 
şi  cu  mâinile  goale.  In  fiecare  seară  tânărul 
trecea  cu  mâinele  goale  şi  în  fiecare  dimi- 
neaţă se  întorcea  cu  mâinile  pline  de  purpură 
şi  de  mărgăritare,  căci  tânărul  era  un  tâlhar, 
care  jefuia  caravanele  neguţătorilor. 

Şi  Sihastrul  privindu-1  i se  făcu  milă,  dar 
nu-i  spuse  nici  un  cuvânt,  căci  ştia  că  cel 
care  va  spune  un  cuvânt  va  perde  dragostea 
lui  Dumnezeu. 

Dar  într’o  dimineaţă,  tânărul  întorcând-se 
cu  mâinile  pline  de  purpură  şi  de  mărgă- 
ritare, se  opri  deodată  în  faţa  peşterei  şi 
încruntând  sprâncenile,  bătu  în  pământ  cu 

piciorul,  spunând  Sihastrului : „De  ce  tot- 
deauna când  trec  mă  priveşti  lung  ? Ce  vrei 
să  văd  în  ochii  tăi?  Nimeni  până  acum  nu 
m’a  privit  aşa  de  lung.  Mă  nelinişteşti  şi 
mă  tulburi  !“. 

Iar  Sihastrul  îi  răspunse:  „In  ochii  mei 
străluceşte  mila.  Da,  mila  se  oglindeşte  în 
ochii  mei“. 

Şi  tânărul  râse  dispreţuitor  şi  plin  de 
amărăciune  strigă  Sihastrului : „Eu  am  pur- 
pură şi  mărgăritare,  iar  tu  n’ai  decât  o 
rogojină  de  trestii  ca  să  te  culci.  Cum  şi 
de  ce  să-ţi  fie  milă  de  mine?“. 

„Mi-e  milă  de  tine  — răspunse  Sihastrul 
— „pentru  că  eşti  strein  de  suflul  lui  Dum- 
nezeu". 

„Dar  preţueşte  oare  ceva  suflul  lui  Dum- 
nezeu?", întrebă  tâlharul,  apropiindu-se  de 
intrarea  peşterei. 

„Preţueşte  mai  mult  decât  purpura  şi 
decât  toate  mărgăritarele  din  lume",  răs- 
punse Sihastrul. 

„Şi  tu  eşti  plin  de  suflul  lui  Dumnezeu?", 

îl  întrebă  tâlharul,  apropiindu-se  şi  mai  mult 
de  intrarea  peşterei. 

„Odinioară,  într’adevăr,  eram  plin  de  suflul 
lui  Dumnezeu,  dar  în  nebunia  mea,  am  risipit 
o bună  parte,  insuflându-1  şi  altora.  Totuşi 
ceeace  mi-a  rămas  preţueşte  mai  mult  decât 
toată  purpura  şi  decât  toate  mărgăritarele 
din  lume". 

La  auzul  acestor  cuvinte  tâlharul  aruncă  la 
pământ  purpura  şi  mărgăritarele  şl  scoţând  o 
sabie  ascuţită,  de  otel,  spuse  Sihastrului : 
,lnsuflă-mi  spiritul  lui  Dumnezeu  căci  altfel 
te  ucid.  Cum  să  nu  ucid  pe  acela  care  este 
mai  bogat  decât  mine?". 

Şi  Sihastrul  întinzând  braţele  zise  : „Crezi 
oare  că  n’aş  fi  mai  fericit  să  mă  duc  în 
supremele  grădini  ale  lui  Dumnezeu  şi  să-L 
laud,  decât  să  trăesc  în  această  lume  orfan 
de  dragostea  Lui  ? Ucide-mă  dacă  aceasta 
ti-este  dorinţa,  dar  nimănui  nu  voi  insufla 
spiritul  lui  Dumnezeu". 

Atunci  tâlharul  îngenunchie  şi-l  rugă,  dar 
Sihastrul  nu  voi  să-i  insufle  spiritul  lui 
Dumnezeu  şl  nici  să-i  vorbească  de  Dânsul. 

Şi  tâlharul  ridicându-se,  zise  Sihastrului : 
„Facă-se  voia  ta,  eu  mă  duc  în  cetatea  celor 
Şeapte  Păcate,  trei  zile  departe  de  aici,  şi 
în  schimbul  purpurei  îmi  vor  da  voluptate 
şi  în  schimbul  mărgăritarelor  îmi  vor  da 
veselie".  Şi  strângând,  de  pe  jos,  purpura 
şi  mărgăritale,  se  depărtă  grăbit.  Dar  Sihas- 
trul alergă  după  el,  strigându-1.  Timp  de  trei 
zile  îl  urmă,  rugându-1  aproape  plângând 
să  se  întoarcă  şi  să  nu  intre  în  cetatea 
celor  Şeapte  Păcate. 

Şi  în  fiecare  clipă  tâlharul  se  întorcea  că- 
tre Sihastru,  strigându-i ; „Insuflă-mi  spiritul 
lui  Dumnezeu,  care  preţueşte  mai  mult  decât 
toată  purpura  şi  decât  toate  mărgăritarele 
din  lume ; numai  astfel  nu  voi  intra  în  ce- 
tatea celor  Şeapte  Păcate". 

Dar  Sihastrul  veşnic  răspundea  : „Iţi  dau 
tot  ce  am,  afară  de  acest  singur  lucru,  care 
îmi  este  oprit  să-l  mai  împărtăşesc". 

Şi  către  sfârşitul  zilei  a treia,  ei  văzură, 
în  apropiere,  marile  porţi  galbene  ale  cetăţii 
celor  Şeapte  Păcate.  Şi  sgomotul  veseliei 
şi  al  voluptăţii  răsuna  în  cetate. 

Şi  tâlharul  — drept  răspuns  — râse  de 
bucurie  şi  alergă  să  bată  în  poartă.  Dar 
tocmai  când  să  bată,  Sihastrul  se  aruncă  în- 
naintea  Iui  şi  apucându-1  de  pulpana  hainei, 
îi  zise;  „Imbrăţişează-măşi  apropie-ţi urechea 
de  buzele  mele  ca  să-^i  insuflu  spiritul  lui 
Dumnezeu".  Şi  tâlharul  se  opri. 

Şi  după  ce  Sihastrul  îi  însuflă  spiritul  lui 
Dumnezeu,  căzu  la  pământ  şi  plânse  şi  în- 
tunericul învălui  cetatea  şi  pe  tâlhar.  Şi 
Sihastrul  nu-i  mai  văzu. 

Şi  cum  zăcea  acolo  plângând,  simţi  pe 
Cineva  în  spatele  lui ; şi  Acela  care  stătea 
în  spatele  lui  avea  picioarele  de  aramă  şi 
părul  moale  ca  lâna.  Şi  ridicându-1  de  jos, 
spuse  Sihastrului : „Cu  câteva  clipe  înnainte 
erai  plin  de  suflul  lui  Dumnezeu.  Acum 
eşti  însăşi  dragostea  Lui.  De  ce  plângi?". 
Şi  Acela  îl  sărută. 

